༈ །རྨུགས་འཛིན་ལ་ཡན་ལག་བདུན་གྱི་སྒོ་ནས་བསྟོད་པ། འཕགས་པ་རྨུགས་འཛིན་ལ་ཕྱག་འཚལ་ལོ། །ཇི་ལྟར་བལྟམས་པ་ཙམ་

སྒྲུབ་ཐབས་ཀུན་བཏུས་
གྱིས་ནི། །ལྷ་རྣམས་ཀྱིས་ནི་ཁྲུས་གསོལ་ལྟར། །ལྷ་ཡི་ཆུ་ནི་དག་པ་ཡིས། །དེ་བཞིན་བདག་གིས་སྐུ་ཁྲུས་གསོལ། །ནོར་གྱི་དབང་ཕྱུག་རིན་ཆེན་གཏེར་མངའ་བའི༑ །གནོད་སྦྱིན་མང་པོ་ནོར་འཆང་ཀུན་གྱི་རྗེ། །བྱང་ཕྱོགས་སྐྱོང་བའི་མགོན་པོ་ཛམྦྷ་
ལ། །དངོས་གྲུབ་མཆོག་སྩོལ་མཛད་ལ་ཕྱག་འཚལ་ལོ། །དངོས་སུ་འབྱོར་དང་ཡིད་ཀྱིས་སྤྲུལ་པ་ཡིས། །ནམ་མཁའ་རབ་ཏུ་གང་བའི་མཆོད་སྤྲིན་རྣམས། །མགོན་པོ་འཁོར་བཅས་རྣམས་ལ་བདག་འབུལ་གྱི། །འགྲོ་བའི་དབུལ་ཕོངས་བསལ་བར་
མཛད་དུ་གསོལ། །ཐོག་མེད་དུས་ནས་ད་ལྟའི་བར་ཉིད་དུ། །བདག་གིས་སྡིག་པ་མི་དགེ་ཅི་བགྱིས་དང་། །ཁྱད་པར་སེར་སྣའི་སྡིག་པ་ཅི་བགྱིས་པ། །མ་ལུས་འགྱོད་པས་མཐོལ་ཞིང་བཤགས་པར་བགྱི། །བླ་མ་རྫོགས་པའི་སངས་རྒྱས་དང་། །
མགོན་པོ་རྨུགས་འཛིན་འཁོར་བཅས་ལ། །དུས་འདི་ནས་བཟུང་བྱང་ཆུབ་བར། །སྐྱབས་གསོལ་ཐུགས་རྗེས་གཟུང་དུ་གསོལ། །བདག་གིས་སེམས་ཅན་དུས་ཀུན་དུ༑ །རྒྱལ་སྲས་རྣམས་ལ་རྨུགས་འཛིན་གྱི། །རྗེས་སུ་འཇུག་ཅིང་སྤྲོ་བ་ཡིས། །བྱང་
ཆུབ་མཆོག་ཏུ་སེམས་བསྐྱེད་དེ། །ལྷ་ཀླུ་ནོར་འཛིན་གཏེར་གྱི་བདག །ཐུགས་རྗེའི་རིག་པ་འཛིན་པ་པོ། །ས་བརྒྱད་དབང་ཕྱུག་ཁྱོད་ཉིད་ལ། །དད་ཅིང་གུས་པས་བདག་བསྟོད་དོ། །ཆུ་ཡི་དབང་པོ་ཆུ་འབེབས་པ། །གནོད་སྦྱིན་ཆུ་ལ་ལོངས་སྤྱོད་
ལ། །དགོས་རྒུ་རེ་འདོད་སྐོང་མཛད་པའི། །འགྲོ་བའི་དགེ་ལ་རྗེས་ཡི་རང་། །ཕྱོགས་བཅུ་དུས་གསུམ་སངས་རྒྱས་དང་། །སེམས་དཔའ་གསུངས་པའི་དམ་ཆོས་དང་། །ཁྱད་པར་རྨུགས་འཛིན་སྙན་བརྒྱུད་རྣམས། །མ་ལུས་རྒྱུད་ལ་བསྙེན་པར་
258

55
আ
།བགྱི། །བདག་གིས་དུས་གསུམ་བསགས་པ་དང་། །ཇི་སྙེད་བསག་འགྱུར་དགེ་བའི་ཚོགས། །འགྲོ་ཀུན་དགེ་ལེགས་མཆོག་བསྒྲུབ་ཕྱིར༑ །བླ་མ་གཏེར་བདག་ཉིད་ལ་འབུལ། །བདག་དང་འགྲོ་བའི་རྒྱུད་སྨིན་ཕྱིར། །རྒྱུ་
འབྲས་ཐེག་པ་མ་ལུས་དང་། །ལམ་གྱི་ཆ་རྐྱེན་མཐའ་དག་གི །ཆོས་ཀྱི་འཁོར་ལོ་བསྐོར་དུ་གསོལ། །སེམས་ཅན་རྣམས་ལ་ཐུགས་བརྩེའི་ཕྱིར། །མྱ་ངན་འདེའ་བར་བཞེད་རྣམས་ལ། །འགྲོ་རྣམས་བྱང་ཆུབ་མ་ཐོབ་བར། །མྱ་ངན་མི་འདར་བཞུགས་
སུ་གསོལ། །དེ་ལྟར་ཆོས་སྤྱོད་དགེ་བ་དང་། །འཁོར་འདས་དུས་གསུམ་དགེ་བ་ཡིས། །ནམ་མཁའ་མཉམ་པའི་སེམས་ཅན་རྣམས། །རྫོགས་པའི་སངས་རྒྱས་ཐོབ་པར་བསྔོ། །དེ་མ་ཐོབ་ཀྱི་བར་དུ་ནི། །བདེ་ལེགས་འབྱོར་ལྡན་ཕུན་སུམ་ཚོགས། །
ཡིད་ཀྱི་རེ་སྐོང་མགོན་བགྱིད་པ། །རྗེ་བཙུན་ཉིད་དང་མི་འབྲལ་ཤོག །རྗེ་བཙུན་རྨུགས་འཛིན་ལ་ཡན་ལག་བདུན་པའི་སྒོ་ནས། ལོ་ཙཱ་བ་རོལ་པའི་རྡོ་རྗེས་བསྟོད་པ་རྫོགས་སོ༎